ডানা মেলে উড়ে বেড়ানো পাখিকে ওরা আর উড়তে দিলো না! থমকে দিলো তার গতিপথ, দূর দিগন্ত। প্রাণীর প্রাণনাশেই বুঝি যান্ত্রিক জীবন পাবে আরও গতিশীলতা। যুক্তরাষ্ট্রের নিউইয়র্কে প্রায় ৭০ হাজার পাখি নিধন করা হয়েছে। গাঙচিল, স্টারলিং, রাজহাঁসসহ বিভিন্ন প্রজাতির পাখি এই ব্যাপক নিধনের শিকার। যার মধ্যে কোনোকে মারা হয়েছে গুলি করে, নয়তো ফাঁদ পেতে। স্থানীয় লাগর্ডিয়া এয়ারপোর্ট ও নিউয়ার্ক লিবার্টি আন্তর্জাতিক এয়ারপোর্টের প্লেন দুর্ঘটনা এড়াতে এতো বিপুল সংখ্যক পাখিকে মেরে ফেলা হয়েছে বলে কর্তৃপক্ষের দাবি। ২০০৯ সালের একটি দুর্ঘটনার জের ধরে এই সিদ্ধান্ত বলে জানিয়েছে তারা। পূর্ব নিউইয়র্কের হাডসন নদী সংলগ্ন এই দুই বিমানবন্দরে পাখির জন্য প্লেন ওঠা-নামায় সমস্যা হয়। যা এড়াতেই জীববৈচিত্র্যের ওপর এমন আঘাত। ইতোমধ্যে নিধনকা-ে সমালোচনাও শুরু হয়েছে জোরেশোরে। অনেকের দাবি ছিল বিকল্প পদ্ধতি বের করার, কিন্তু তা না করে অন্তত ৭০ হাজার পাখি হত্যা কোনো সমাধান বয়ে আনতে পারে না; বরং তা পরিবেশের জন্যই হুমকি হয়ে দাঁড়াবে।